Rahvusvaheline konverents Kommunistliku terrori Nekropol
#000000
Leinapäeval toimub kommunismiohvrite memoriaalis suur mälestuskontsert
#000001
14. juunil, leinapäeval algusega kell 20.00 toimub Eesti Mälu Instituudi algatusel inimvaenuliku võimu ohvritele pühendatud tasuta mälestuskontsert „Minevik. Olevik. Igavik.“ Kommunismiohvrite memoriaalis Maarjamäel toimuva sündmuse läbivaks teemaks on rännak läbi aja.
#000002
Mälestuskontserdi kunstiline juht, tunnustatud dirigent Endrik Üksvärav sõnas, et 14. juuni õhtul memoriaalis kõlav muusika annab mälestamisele ilusa vormi ja sisu.
#000004
„Ühelt poolt kutsume selle kontserdiga üles meeles pidama rasket ajalookogemust, teisalt hoidma vabadust ja inimlikkust. See on mõtisklus inimese elust, saatusest ja vabadusest. Kontserdil kõlab nii erinevaid tuntud palu armastatud solistide esituses kui ka seni avalikkuse eest varjus olnud teoseid – viimaste autoriteks Arnold Susi ja Tuudur Vettik. Oma sisult on kontsert pigem helge ja lootusrikkalt tulevikku vaatav,“ ütles Üksvärav.
#000005
Eesti Mälu Instituudi teavituse ja koostöö valdkonna juhi Sergei Metlevi sõnul ühendab ilus Eesti muusika memoriaalis põlvkondi. „20. sajandi massirepressioonid, mille ohvrite nimed on kommunismiohvrite memoriaali mälestusseinal, püsivad Eesti inimeste mälus lõputult kaua. Kuid mööduv aeg nõuab nende kogemuste taasmõtestamist ja uusi mälestamiskombeid. Mälestuskontsert kannab sõnumit, et vaatamata suurele valule seisame siin koos, vaadates minevikku eelnevatele põlvedele tänulikkusega ja tulevikku lootusrikkalt,“ ütles Metlev.
#000006
Tasuta kontsert algab kell 20.00 ja lõpeb kell 21.30.
#000008
14. juuni hommikust pärastlõunani saab Tallinna Vabaduse väljakul näha installatsiooni „Pisarate meri“.
#000009
Kell 14.00-15.00 toimub kommunismiohvrite memoriaalis riiklik mälestustseremoonia.
#000010
Eesti Mälu Instituudi veebileht: 
#000014